2021

## Skjonisse

* In masse Lounde beginne groot ounlaide Äänt-Kampagnen juun dät Virus SARS-CoV-2 un ju deerfon feruurseekede Kroankhaid COVID-19.
* 2. Januoar: Do Täärpe Tchioma Bangou un Zaroumbey Darey in Niger wäide fon Islamisten mäd Skjootwoapen oungriepen, 100 Ljuude wäide doodskeeten, buppedät rakt dät 75 ferseerde un aal do Pakskäine rund uum do Täärpe tou, wier Koardel leegert, wäide in Bround sät.
* 6. Januoar: In Hongkong wäide moor as füüftich pro-demokroatiske Aktivisten fäästnuumen.
* 6. Januoar: Duusende Ounhongere fon dän ouwäälden US-Präsidänt Donald Trump fersäike ätter sien Rääde, truch aan Stoarm ap dät US-Kapitol (Besättenge fon dät Parlemänts-Huus), ju amtelke Fääststaalenge fon dät, wät bie ju Präsidäntskupsköär fon dän 3. November 2020 uutkeemen is, mäd Gewalt tou ferhinnerjen.
* 13. Januoar: Juun dän Präsidänt fon do Fereende Stoaten Donald Trump wäd foar dät twäide Moal een Ferfieren besleeten, uum him uut sien Boantje tou kriegen, uk wan hie so of so bloot noch een Wiek loang Präsidänt is.
* 20. Januoar: Joe Biden (Demokroatiske Paatäi) wäd as 46. Präsidänt fon do Fereende Stoaten in sien Boantje ienfierd. Kamala Harris uurnimt as eerst Wieuw ju Vize-Präsidäntskup.
* 13. Februoar: In dät twäide Ferfieren uum ju Ousättenge fon dän fröieren Präsidänt Donald Trump (uk wan hie al goarnt moor in't Boantje is) wäd Trump fon een Moorhaid foar skeeldich befuunen, man nit fon ju nöödige Twäin-Träädendeele-Moorhaid in dän Senoat. Somäd gungt dät foar him goadelk uut.
* 14. Februoar: Ju Paatäi Lëvizja Vetëvendosje! unner Albin Kurti wint ju Parlemänts-Woal in dän Kosovo.
* 21. Meerte: In dät Departement Tillia, Region Tahoua, Niger wäide (monken uur Täärpe) do Tuareg-Siedelengen Bakorat un Intazayene tichte bie dät Skeed tou Mali oungriepen, fermoudelk fon Islamisten. 137 Ljuude wäide möärend.
* 24. Meerte: In ju Provins Cabo Delgado in't Noudaaste fon Mosambik wäide moor as 100 Ljuude fon Islamisten doodskeeten, deerunner Dreguunere, Suldoaten un Sivilisten.
* 4. un 5. Juni: Bie do Massaker in Solhan und Tadaryat wäide ap dän 4. Juni 14 Ljuude in dät Täärp Tadaryat, dän Dai deerätter touminst 160 Ljuude in Solhan, bee in ju Provins Yagha in Burkina Faso, truch Fjuurlääse un Skjooteräien uumebroacht. Do Däidere sunt fermoudelk Islamisten.
* Juli: een Hoochwoater in Wääst un Middel-Europa, moor as 220 Ljuude kuume deerbie tou Dood, foaraaln in Düütsklound (touminst 186) un Belgien (touminst 41). Do maaste Doode rakt dät in't Ahr-Doal (Rhienlound-Palts).
* 22. Juli: In ju Provins Kandahar in Afghanistan wäide moor as 100 Sivilisten doodskeeten, Däidere sunt fermoudelk do Taliban.
* 27. Juli: In ju tou Äthiopien heerende Region Somali wäide in dän Ferloop fon dän Twäiden äthiopisken Burgerkriech hunnerde Sivilisten fon een afariske Miliz uumebroacht.
* 15. August: Do Taliban nieme ju afghaniske Haudstääd Kabul ien. In ju Foulgetied kumt dät tou chaotiske Szenen bie dät Ouluuken fon wäästelke Striedkrääfte, hiere lokoale Hälpere un uur Fljuchtlinge. Besunners uum dän Kabuler Lufthoawen tou rakt dät Chaos, Gewalt un Doode.
* 19. August: Do Taliban, do Afghanistan nu grootstendeels unner hiere Kontrolle hääbe, proklamierje ju Wiergruundenge fon dät Islamiske Emiroat Afghanistan.
* 26. August: Ounsleek bie dän Lufthoawen fon Kabul 2021: Die sonaamde Islamisken Stoat begungt aan Bumben-Ounsleek tichte bie dän Iengong tou dän Lufthoawen fon ju afghaniske Haudstääd Kabul, wier ätter ju Moacht-Uurnoame fon do Taliban juust ju Evakuierenge fon wäästelk Personoal, man uk ienheemske Hälpere un Fluchtlinge in'n Gong is. Deerbie kuume touminst 183 Ljuude uum't Lieuwend, deerbie 170 Afghanen un 13 US-Suldoaten. Moor as 150 Ljuude wuuden ferseerd, deerunner uk 18 US-Suldoaten juust so as Taliban-Kampere.

* 30. August - 25. September: In't Berliner Regierengs-Rebät un uur düütske Grootstääde wäd die Hungerstriek fon ju lääste Generatsjoon ouheelden. Do Hungerstriekjende aaskje, mäd do Kanzler-Kandidoaten uur ju Klimakatastrophe tou baalen. Leeter äntstoant deer die Apstound fon ju Lääste Generatsjoon uut.
* 26. September: Ju Buundesdais-Köär, Köär fon dät Berliner Ouoardendenhuus, Lounddais-Köär in Mecklenbuurich-Foarpommern, Kommunoalköär in Läichsaksen un Lounddais-Köär in Bupper-Aastriek wäide ouheelden.
* 9. Oktober: Ätterdät dän aastriekiske Buundeskanzler Sebastian Kurz (ÖVP) Korruptsjoon un Bedjoogeräi foarsmieten wäd, lait hie sien Boantje deel.
* 11. Oktober: Ätterdät Sebastian Kurz twäin Deege in't Foaren sien Boantje deellaid häd, kumt die fon him bestimde Alexander Schallenberg as sien Ätterfoulger in't Boantje.
* 8. Dezember: Olaf Scholz (SPD) wäd mäd sien Kabinett as näien düütsken Buundeskanzler fereediged. In't Foaren is ju SPD bie ju Buundesdaisköär stäärkste Fraktsjoon wuuden un häd mäd do Gräine un ju FDP ju eerste Ampelkoalitsjoon ap Buundes-Ieuwene bielded.
* 31. Dezember: Do düütske Atomkrääftwierke Brookdörp / Brokdorf (Släswiek-Holsten), Grohnde (Läichsaksen) un Gundremmingen C (in Bayern) wäide ouskaltet (Atom-Uutstich).

## Stuurwen
* 3. Januoar: Gerry Marsden, britisken Sjunger, Musiker un Wiedkieker-Moderator
* 3. Januoar: Renate Lasker-Harpprecht, Skrieuwerske, Journalistinne un Uurlieuwjende fon dän Holocaust
* 5. Januoar: Arnim Basche, düütsken Spoart-Journalist, Skrieuwer un Moderator
* 7. Januoar: Henri Schwery, Swaitser roomsk-kathoolsken Kardinoal un Biskop fon Sitten
* 13. Januoar: Eusébio Scheid, brasilioansken roomsk-kathoolsken Kardinoal un Äärts-Biskop fon Rio de Janeiro
* 13. Januoar: Siegfried Fischbacher, düütsken Dompteur un Oogenferköäkeler
* 14. Januoar: Ludwig Heck, düütsken Chemiker
* 28. Januoar: Lida Barrett, US-amerikoanske Mathematikerske un Hoochskoulkoasterske
* 2. Februoar: Millie Hughes-Fulford, US-amerikoanske Biochemikerske un Astronautinne
* 25. Meerte: Uta Ranke-Heinemann, düütske roomsk-kathoolske Theologinne un fon 1970 bit 1987 dät eerste Wieuwmoankse ap n Leerstoul for kathoolske Theologie.
* 3. April: Christian Wiyghan Tumi, kamerunsken roomsk-kathoolsken Kardinoal un Äärts-Biskop fon Douala

* 6. April: Hans Küng, Swaitser roomsk-kathoolsken Pestoor, Theologe un Skrieuwer
* 9. April: Philip, Duke of Edinburgh, Mon fon ju domoaligen Köäniginne Elisabeth II.
* 10. April: Edward Idris Cassidy, austroalsken roomsk-kathoolsken Kardinoal
* 13. April: Marjorie C. Caserio, britisk-US-amerikoanske Chemikerske
* 17. April: Sebastian Koto Khoarai, lesothisken roomsk-kathoolsken Kardinoal un Biskop fon Mohale’s Hoek
* 19. April: Walter Mondale, US-amerikoansken Politiker (Demokroat)
* 20. April: Idriss Déby, tschadisken Präsidänt
* 23. April: Milva, italieenske Sjungerske un Skauspielerske
* 24. April: Christa Ludwig, düütske Opern- un Konsärt-Sjungerske
* 26. April: Rory Young, irisken Natuur-Skutser
* 27. April: Nicholas Cheong Jin-suk, koreoansken roomsk-kathoolsken Kardinoal un Äärts-Biskop fon Seoul
* 28. April: Michael Collins, US-amerikoansken Astronaut
* 29. Moai: Cornelius Sim, bruneiisken roomsk-kathoolsken Kardinoal
* 1. Moai: Günther Reichelt, düütsken Biologe, Geogroaf un Natuur-Skutser
* 1. Moai: Helen Free, US-amerikoanske Chemikerske
* 1. Moai: Olympia Dukakis, US-amerikoanske Skauspielerske
* 9. Moai: Marion Walter, düütsk-US-amerikoanske Mathematikerske
* 14. Moai: Werner Urban, Natuur-Skutser un Hobby-Archäologe
* 4. Juni: Friederike Mayröcker, aastriekiske Skrieuwerske
* 14. Juni: Gustava Mösler, düütske Journoalistinne
* 21. Juni: Annegrit Schmitt, düütske Kunst-Histoorikerske
* 27. Juni: Lellia Cracco Ruggini, italieenske Histoorikerske
* 7. Juli: Angélique Ionatos, griechisk-belgisk-frantsööske Sjungerske, Gitarristinne un Komponistinne
* 8. Juli: Sigune von Osten, düütske Opern-Sjungerske, Komponistinne un Musik-Kunstlerske

* 10. Juli: Esther Bejarano, düütske Uurlieuwende fon dän Holocaust, Tied-Tjuuginne, Skrieuwerske un Sjungerske
* 11. Juli: Laurent Monsengwo Pasinya, kongoleesisken roomsk-kathoolsken Kardinoal un Äärts-Biskop fon Kinshasa
* 17. Juli: Claudine Hermann, frantsööske Physikerske
* 23. Juli: Alfred Biolek, düütsken Jurist un Wiedkieker-Moderator
* 29. Juli: Albert Vanhoye, roomsk-kathoolsken Kardinoal uut Frantsöösk-Flandern
* 10. August: Eduardo Martínez Somalo, spoansken roomsk-kathoolsken Kardinoal un Camerlengo
* 15. August: Gerd Müller, düütsken Foutbaal-Spieler
* 23. August: Rosita Quintana, argentienske Skauspielerske
* 23. August: Gunilla Bergström, sweediske Journalistinne, Skrieuwerske, Uursätterske un Illustratoorinne
* 25. August: Gloria Ford Gilmer, US-amerikoanske Mathematikerske
* 3. September: Barbara Inkpen, britiske Licht-Athletinne
* 7. September: Carl-Albrecht von Treuenfels, Gjuchts-Anwalt, Natuur-Skutser, Fotogroaf un Skrieuwer
* 11. September: Gloria Warren, US-amerikoanske Skauspielerske un Sjungerske
* 11. September: Ruth Cameron, US-amerikoanske Jazz-Sjungerske un Musik-Produzentinne
* 18. September: Anna Chromy, tschechiske Moalerske un Bieldehauerske
* 23. September: Jorge Urosa, venezoloansken roomsk-kathoolsken Kardinoal, Äärts-Biskop fon Caracas un Regierengs-Kritiker
* 26. September: José Freire Falcão, brasilioansken roomsk-kathoolsken Kardinoal un Äärts-Biskop fon Brasília
* 28. September: Karan Armstrong, US-amerikoanske Opern-Sjungerske
* 29. September: Alexandre José Maria dos Santos, mosambikioansken roomsk-kathoolsken Kardinoal un Äärts-Biskop fon Maputo
* 18. Oktober: Edita Gruberová, slowakiske Opern-Sjungerske
* 27. Oktober: Bettina Gaus, düütske Journoalistinne un Skrieuwerske
* 27. Oktober: Georg Brenninger, düütsken kathoolsken Theologe, Säärkenmusiker un Seekbouk-Skrieuwer
* 3. Dezember: Horst Eckel, düütsken Foutbaal-Spieler
* 4. Dezember: Pierre Rabhi, frantsöösken Buur, Skrieuwer un Uumewaareld-Skutser
* 5. Dezember: John Miles, britisken Musiker

* 26. Dezember: Desmond Tutu, suudafrikoansken anglikoansken Gäistelken (tiedwiese Äärts-Biskop fon Kapstääd) un Moanskengjuchts-Aktivist (Dreeger fon dän Nobelpries foar Free)
* 27. Dezember: Keri Hulme, näiseeloundske Skrieuwerske
* 29. Dezember: Tharcisse Tshibangu Tshishiku, kongoleesisken roomsk-kathoolsken Theologe, Universitäts-Rektor un Biskop fon Mbujimayi
* 30. Dezember: Lya Luft, brasilioanske Skrieuwerske un Uursätterske
* 31. Dezember: Betty White, US-amerikoanske Skauspielerske, Komikerske, Moderatoorinne un Produzentinne
* 31. Dezember: Csilla Madarász-Dobay, ungariske Swimmerske
* 31. Dezember: Valeeria Villandi, estniske Dichterske
* 31. Dezember: Gertrude Pressburger, aastriekiske Uurlieuwjende fon dän Holocaust
* 31. Dezember: Michael Inwood, britisken Philosoph un Philosophie-Historiker
* 31. Dezember: Juraj Filas, tschechoslowakisken Komponist
* 31. Dezember: Susanne Hausammann, Swaitser evangeelske Theologinne un Säärken-Histoorikerinne